László Kövér

László Kövér (født 1959) er en ungarsk politiker som fra 10. februar til 5. mars 2024 var fungerende president i Ungarn. Han ble i 2020 valgt som president for Ungarns nasjonalforsamling. 

 Bakgrunn 
Kövér er uteksaminert jurist fra Universitetet i Budapest 1986. Han fortsatte ved universitetet som forsker, og fikk i 1987 og 1988 stipend fra Soros-stiftelsen. .

 Politisk karriere 
mini|venstre|László Kövér i 2007
Kövér var med på å grunnlegge partiet Fidesz i 1988, og var med på de politiske forhandlingene som fant sted ved regimeskiftet i 1989. Han ble innvalgt som parlamentsmedlem i 1990, og ble gjenvalgt i 1994, 1998, 2002, 2006, 2010, 2014 og 2018.

I 1998 ble han utnevnt til minister for intern sikkerhet i Viktor Orbáns første regjering. I 2000 ble Kövér valgt som leder av partiet, men gikk av året etter.

Da Fidesz mistet regjeringsmakten i 2006, erklærte Kövér at han ikke ville klippe håret før partiet var tilbake i regjering. Løftet ble oppfylt allerede ved neste valg, i 2010.

I 2010 etterfulgte han Pál Schmitt som president for nasjonalforsamlingen, da Schmitt ble republikkens president. I 2012 måtte Schmitt trekke seg, og Kövér fungerte som interimspresident fra 2. april 2012 og frem til János Áder trådte inn som ny president 10. mai. Per 2021 er han fortsatt president for nasjonalforsamlingen.

 Fungerende president 
Da president Katalin Novák trakk seg etter kritikk mot at hun benådet Endre Kónya, en tidligere visedirektør ved et barnehjem, som var dømt for seksualforbrytelser, ble Kövér innsatt som fungerende president. Den 25. februar 2024 ble Tamás Sulyok valgt til president og han ble innsatt 5. mars 2024.

 Referanser 

 Eksterne lenker 


Kategori:Ungarske presidenter